*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*225. számú előterjesztés*

Bátaszék Város Önkormányzata Képviselő-testületének 2015. november 25-én,

16,00 órakor megtartandó ülésére

*fizikoterápiás feladatokra kötendő vállalkozási szerződés jóváhagyása*

|  |
| --- |
| **Előterjesztő:** Skoda Ferenc jegyző  **Készítette:** Skoda Ferenc jegyző  **Törvényességi ellenőrzést végezte:** --------------  **Tárgyalja:**  PG Bizottság: 2015. november 24.  Szociális Bizottság: 2015. november 23. |

***Tisztelt Képviselő-testület!***

Szűcs Gáborné Bátaszék, Deák F. u. 92. szám alatti lakossal a képviselő-testület legutóbb 2010. évben kötött vállalkozási szerződést, fizikoterápiai kezelések elvégzésére, melyet a képviselő-testület 234/2010.(XII.21.) önk.-i határozatával hagyott jóvá. Tekintettel arra, hogy a vállalkozó ezen munkájára a városban igény és szükség van, javasoljuk, hogy az alábbi határozati javaslat elfogadásával a képviselő-testület az önkormányzati ciklus végéig, 4 évre kössön szerződést a vállalkozóval.

A szerződés tervezetét a vállalkozóval előzetesen egyeztettük.

***H a t á r o z a t i j a v a s l a t :***

**fizikoterápiás feladatokra kötendő vállalkozási szerződés jóváhagyására**

Bátaszék Város Önkormányzatának Képviselő-testülete;

1. Szűcs Gáborné Bátaszék, Deák F. u. 92. szám alatti lakossal - fizikoterápiai kezelések ellátására - kötendő és a határozat mellékletét képező vállalkozó szerződést jóváhagyja.
2. felhatalmazza a város polgármesterét a vállalkozási szerződés aláírására,
3. egyúttal a 234/2010.(XII.21.) és az ezt módosító 83/2011.(VII.14.) önk.-i határozatait 2015. december 31-ével visszavonja.

*Határidő:* 2015. december 10.

*Felelős:* Skoda Ferenc jegyző

(a határozat megküldéséért) és

dr. Bozsolik Róbert polgármester

(a szerződés aláírásáért)

*Határozatról értesül:* Szűcs Gáborné vállalkozó

Bátaszéki KÖH pénzügyi iroda

irattár

VÁLLALKOZÁSI SZERZŐDÉS [[1]](#footnote-1)

**Fizikoterápiai kezelések elvégzésére**

Mely létrejött egyrészről ***Bátaszék Város Önkormányzat Képviselő-testülete*** (Bátaszék, Szabadság u. 4.) - mint **Megbízó** - (képviseli: ***Bognár*** Jenő polgármester), másrészről

***Szűcs Gáborné*** sz. Péter Márta (Bátaszék, Deák u. 92. anyja neve: Lukács Magdolna, született: Szekszárd, 1966. június 10.) - mint **Megbízott** - között **a fizikoterápiai** ellátás tárgyában az alábbi feltételekkel:

1. Megbízó megbízza, Megbízott pedig elvállalja Bátaszék városban a **fizikoterápiai** feladatok ellátását a lakosság részére.
   1. A vállalkozási díj összege 2016. évre vonatkozóan **290.000.- Ft/hónap**, **azaz kettőszázkilencvenezer forint**, amelyet Megbízó utólag, a tárgyhónapot követő hónap 5. napjáig köteles kiegyenlíteni banki átutalással Megbízott által kiállított számla alapján. A vállalkozói díj összege 2017-től, évente a KSH által közzétett infláció mértékével automatikusan növekszik, ezzel biztosítva reálértékének megőrzését.
2. Megbízott vállalja, hogy a Megbízottól, a fizikoterápiai teendők ellátására rendelkezésre bocsátott összegből a fizikoterápiai ellátást a mindenkor hatályos jogszabályi előírásoknak megfelelően biztosítja
3. Megbízott helyettesítéséről saját maga köteles gondoskodni. Egy naptári évben 2 hét leállásra van lehetősége. Ezt Megbízott köteles előzetesen bejelenteni a Megbízottnak.
4. Megbízó a fizikoterápiai feladatok ellátása céljából korábban már a Megbízott térítésmentes használatába adta a Bátaszék, Budai u. 35-37. szám alatti épületben lévő, 40 m2 alapterületű fizikoterápiás kezelőt és betegvárót kizárólagos használatra, valamint a mellékhelyiséget - a falugazdásszal - közös használatra. Megbízottat terheli a használatában lévő helyiségek utáni fizetendő közüzemi díjak (elektromos áram, a fűtésdíj, az ivóvíz- és szennyvíz díj), melyet havonta utólag, a szolgáltatók által benyújtott számlák figyelembe vételével az önkormányzat által kiállított számla alapján köteles megfizetni.
5. Megbízó a rendelőben található leltárban felsorolt műszereket és berendezéseket korábban már Megbízott használatába adta a fizikoterápiai feladatok ellátása céljából. Megbízott a felszerelések használatáért Megbízónak térítést nem fizet.
6. Megbízott felel a műszerek, berendezések, felszerelések (a továbbiakban: eszközök) rendeltetésszerű használatáért. A szükség szerinti javításokat köteles elvégeztetni, és azok költségeit viselni. A vállalkozási díjból beszerzett eszközök – a pótlás kivételével – Megbízott tulajdonába kerülnek. A berendezések, felszerelések felújítási, nagyjavítási kiadásai ugyancsak Megbízottat terhelik.
7. A térítésmentesen használatba adott helyiség rendszeres karbantartása, így a falak meszelése, a nyílászárók szükség szerinti mázolása, a belső karbantartási munkák elvégeztetése (zárak, vasalások, csapok, stb. javíttatása) Megbízott feladatát képezi a költségek viselésével együtt. A helyiségek felújítása Megbízó feladata. A helyiségek és azok berendezéseinek állapotát visszaadáskor jegyzőkönyvben kell rögzíteni.
8. A fizikoterápiai teendők ellátásához szükséges mindennemű - e szerződésben nem részletezett - feltétel megteremtése Megbízott feladata.
9. Megbízott kötelezettséget vállal arra, hogy a fizikoterápiai feladatokat a mindenkori szakmai követelményeknek megfelelő színvonalon látja el.
10. Megbízott rendelési idejét a szerződés függeléke tartalmazza Megbízott a rendelési idő megváltozását a megbízónak köteles bejelenteni.
11. A fizikoterápiai teendők ellátásához előírt, illetőleg előírásra kerülő szakképzettség megszerzése és megújítása saját költségen Megbízott kötelezettsége
12. A jelen szerződés határozott időre szól, *2016. január 1-jén lép hatályba és 2019. december 31-ig szól*.
13. Amennyiben központi jogszabály az 1.) pontban körülírt feladat ellátását a háziorvosi szolgálat részére kötelezővé tenné, úgy Megbízó jelen vállalkozói szerződést minden különösebb indokolás nélkül a hónap végével felmondhatja.
14. A szerződést bármelyik szerződő fél 3 hónapos határidővel felmondhatja, amennyiben a másik fél vállalt kötelezettségeit felróhatóan megszegi, hiányosan, késedelmesen vagy egyáltalán nem teljesíti.
15. A szerződő felek kötelesek a jelen szerződésben foglaltaktól eltérő feltételekről, körülményekről egymást kölcsönösen tájékoztatni, és egyben tudomásul veszik, hogy az egyeztetés eredménytelensége miatt a módosításra csak az írásos bejelentést követő 30 napon túl kerülhet sor.
16. A jelen szerződésben nem szabályozott kérdésekben a Polgári Törvénykönyv és más hatályos jogszabályok rendelkezéseit kell alkalmazni.
17. Szerződő felek a vitatott kérdéseket tárgyalás útján igyekeznek rendezni. Amennyiben ez nem vezetne eredményre, úgy a szekszárdi Városi Bíróság illetékességét kötik ki.

A szerződő felek a szerződést elolvasták, s mint akaratukkal mindenben megegyezőt helyben hagyólag aláírták.

***B á t a s z é k ,*** 2015. december …...

***dr. B o z s o l i k*** Róbert ***S z ű c s*** Gáborné

polgármester vállalkozó

megbízó megbízott

Jogi ellenjegyző:

***S k o d a*** Ferenc

jegyző

*függelék*

**R e n d e l é s i i d ő**

Hétfő 07,00 órától 15,00 óráig

Kedd 07,00 órától 15,00 óráig

Szerda 07,00 órától 15,00 óráig

Csütörtök 07,00 órától 15,00 óráig

Péntek 07,00 órától 14,00 óráig

1. a szerződést Bátaszék város Képviselő-testülete a /2015.(XI.25.) önk.-i határozatával hagyta jóvá [↑](#footnote-ref-1)